3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

ธุรกิจเกษตร บริษัทผลิต และแปรรูปมะเขือเทศสด
รวมทั้งข้าวโพดและมะม่วงเพื่อจำหน่ายทั้งในประเทศ และส่งออกต่างประเทศ
โดยสามารถแยกผลิตภัณฑ์ ออกเป็นประเภทต่างๆ ดังนี้

1.  มะเขือเทศปอกเปลือกบรรจุกระป๋อง ( Canned Whole Peeled Tomatoes )

2.  มะเขือเทศปอกเปลือกหั่นชิ้นย่อยบรรจุกระป๋อง ( Canned Diced Tomato )

3.  มะเขือเทศบดบรรจุกระป๋อง ( Canned Crushed Tomato )

4.  มะเขือเทศเข้มข้นมาก ( Tomato Paste )

5.  มะเขือเทศเข้มข้นน้อย ( Tomato Puree )

6.  ข้าวโพดหวานบรรจุกระป๋อง ( Canned Whole Kernel Corn )

7.  มะม่วงบรรจุกระป๋อง ( Mango Sliced In Syrup )

ผลิตภัณฑ์มะเขือเทศปอกเปลือกบรรจุกระป๋อง ข้าวโพดหวานและมะม่วงบรรจุกระป๋อง บริษัทส่งออก

จำหน่ายยังต่างประเทศทั้งหมดซึ่งตลาดยังมีความต้องการอยู่มาก
โดยเฉพาะข้าวโพดหวานที่ตลาดมีขนาดใหญ่และมีอัตราการขยายตัวเพิ่มขึ้นทุกปี
ส่วนตลาดภายในประเทศ ผลิตภัณฑ์หลัก ได้แก่ มะเขือเทศเข้มข้น
ซึ่งเป็นส่วนประกอบสำคัญของอุตสาหกรรมผลิตอาหารอื่น เช่น อุตสาหกรรมผลิตซอสมะเขือเทศ,
อุตสาหกรรมปลากระป๋อง

ฤดูกาลในการผลิตผลิตภัณฑ์มะเขือเทศ เริ่มตั้งแต่การเพาะกล้า-ย้ายปลูกตั้งแต่เดือนกันยายน
ถึงเดือนธันวาคม
จนกระทั่งเก็บเกี่ยวมะเขือเทศสดเข้าสู่โรงงานเพื่อทำการผลิตซึ่งมีระยะเวลาประมาณ 4
เดือน(เดือนมกราคม – เดือนเมษายน)
ส่วนการผลิตผลิตภัณฑ์ข้าวโพดหวานบรรจุกระป๋องจะเริ่มปลูกตั้งแต่เดือน
กันยายนและเริ่มผลิตตั้งแต่เดือน พฤศจิกายน ถึง เดือนพฤษภาคม
ส่วนมะม่วงบรรจุกระป๋องจะผลิตในเดือนเมษายน จนถึง เดือนพฤษภาคม
เพื่อส่งออกจำหน่ายยังต่างประเทศ ซึ่งจะทำให้โรงงานมีการผลิตเกือบตลอดทั้งปี

ธุรกิจเศษเหล็ก บริษัทค้าและแปรสภาพเศษเหล็กเพื่อจำหน่ายแก่ผู้ผลิตเหล็กในประเทศ
โดยเศษเหล็กที่ผ่านกระบวนการแปรสภาพ ( Processed Steel Scrap )
จะมีขนาดและคุณภาพที่เหมาะสมในการนำไปใช้เป็นวัตถุดิบในกระบวนการผลิตเหล็ก
ซึ่งเศษเหล็กคุณภาพสูงจะช่วยลดขั้นตอนในการผลิตของลูกค้า
และทำให้กระบวนการผลิตเหล็กมีประสิทธิภาพยิ่งขึ้น
นอกจากนี้บริษัทยังรวบรวมจัดหาเศษเหล็กเพื่อให้ได้ปริมาณตามที่ลูกค้าต้องการ

ธุรกิจลงทุน บริษัทลงทุนในธุรกิจให้เช่า และจำหน่ายวีดีโอเทปและแผ่นเลเซอร์ดิสก์ ภายใต้สัญลักษณ์
BLOCKBUSTER ซึ่งเป็นลิขสิทธิ์แฟรนไชส์ธุรกิจวีดีโอเทปรายใหญ่ที่สุดในสหรัฐอเมริกา
โดยในแต่ละสาขาจะมีภาพยนตร์ไว้คอยบริการลูกค้ามากกว่า 10,000 ม้วน
แบ่งแยกเป็นประเภทของภาพยนตร์อย่างชัดเจนเพื่อความสะดวกในการเลือกหาภาพยนตร์ที่ต้องการ
รวมทั้งการให้บริการที่รวดเร็วด้วยระบบคอมพิวเตอร์ ปัจจุบันได้เปิดดำเนินการแล้ว 8 สาขาได้แก่
สาขาตะวันนา, สาขาวิลล่า, สาขาบางบอน, สาขาเซยู สุขาภิบาล 3, สาขาประชาอุทิศ,
สาขาไดมอนด์ แสควร์, สาขามาร์เก็ทพลัส, และสาขาสินธร

สิทธิหรือข้อจำกัดในการประกอบธุรกิจ

1.  บัตรส่งเสริมการลงทุน

บริษัทได้รับสิทธิประโยชน์ตามบัตรส่งเสริมการลงทุน เมื่อวันที่ 19 ธันวาคม 2532 เพื่อเพาะปลูกมะเขือ

เทศและการผลิตมะเขือเทศปอกเปลือกบรรจุกระป๋องเพื่อการส่งออก
สิทธิประโยชน์ที่ได้รับรวมถึงการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา 8 ปี
ได้รับอนุญาตให้หักเงินได้พึงประเมินเป็นจำนวนร้อยละ 5
ของรายได้ที่เพิ่มขึ้นจากปีก่อนจากการส่งออกเป็นเวลา 10ปี
และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติมีกำหนด 5 ปี
นับแต่วันที่พ้นกำหนดระยะเวลาได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการ
ภายหลังจากคณะกรรมการส่งเสริมการลงทุนเห็นชอบ และเมื่อวันที่ 8 พฤศจิกายน 2536
บัตรส่งเสริมการลงทุนได้เพิ่มเติมเงื่อนไขโดยบริษัทจะต้องส่งผลิตภัณฑ์ที่ผลิตได้ออกไปจำหน่ายต่างประเทศในแต่ละปี
มีมูลค่า เอฟ.โอ.บี ไม่น้อยกว่าร้อยละ 30 ของมูลค่ายอดขายทั้งสิ้น

บริษัทได้รับสิทธิประโยชน์ตามบัตรส่งเสริมการลงทุน เมื่อวันที่ 4 มีนาคม 2535
เพื่อการผลิตน้ำสับปะรดเข้มข้น และน้ำมะเขือเทศเข้มข้น
สิทธิประโยชน์ที่ได้รับรวมถึงการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
6 ปี
นับแต่วันที่เริ่มมีรายได้จากการประกอบกิจการได้รับอนุญาตให้หักเงินได้พึงประเมินเป็นจำนวนร้อยละ
5 ของรายได้ที่เพิ่มขึ้นจากปีก่อนจากการส่งออกเป็นเวลา 10 ปี
และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติมีกำหนด 5 ปี นับแต่วันพ้นกำหนดระยะเวลาได้รับยกเว้นภาษีเงินได้นิติบุคคล
สำหรับกำไรสุทธิจากการประกอบกิจการภายหลังจากคณะกรรมการส่งเสริมการลงทุนเห็นชอบ
และเมื่อวันที่ 26 มกราคม 2537
บัตรส่งเสริมการลงทุนได้เพิ่มเติมเงื่อนไขโดยบริษัทจะต้องส่งผลิตภัณฑ์ที่ผลิตได้ออกไปจำหน่ายต่างประเทศในแต่ละปี
มีมูลค่า เอฟ.โอ.บี. ไม่น้อยกว่า ร้อยละ 30 ของมูลค่ายอดขายทั้งสิ้น

บริษัทได้รับสิทธิประโยชน์ตามบัตรส่งเสริมการลงทุน เมื่อวันที่ 28 กุมภาพันธ์ 2537
เพื่อผลิตเศษเหล็กตัดย่อย ประเภท 2.4 การแปรรูป หรือแปรสภาพโลหะ
ซึ่งเป็นการรับโอนกิจการจากบริษัท เอส. ที.จี.เมทัล จำกัด ตามบัตรส่งเสริมเลขที่ 1231/2536
ลงวันที่ 22 พฤศจิกายน 2536 สิทธิประโยชน์ที่ได้เท่าที่เหลืออยู่ตามบัตรส่งเสริมดังกล่าว
และรวมถึงการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา 5 ปี
นับแต่วันที่เริ่มมีรายได้จากการประกอบกิจการนั้น

  3.2 การตลาดและภาวะการแข่งขัน

กลยุทธทางการตลาด

  ธุรกิจเกษตร

1.  ผลิตภัณฑ์ของบริษัทมีคุณภาพเป็นที่ยอมรับของลูกค้า
    และมีความสม่ำเสมอทำให้สามารถรักษาลูกค้าและส่วนแบ่งตลาดไว้ได้
    ผลิตภัณฑ์ของบริษัทได้รับใบรับรองคุณภาพอาหารเพื่อการส่งออกจากกรมอนามัย

2.  มูลค่าเพิ่มของผลิตภัณฑ์
    บริษัทมีการลงทุนในส่วนของการวิจัยพัฒนาเพื่อสร้างมูลค่าเพิ่มให้กับผลิตภัณฑ์
    ซึ่งทำให้สามารถผลิตสินค้าได้ตามลักษณะเฉพาะที่ลูกค้าต้องการ เช่น
    ลูกค้าบางรายที่มีความต้องการในผลิตภัณฑ์ที่แตกต่างไปจากมาตรฐานที่บริษัทผลิต

3.  ผลิตภัณฑ์มีหลายขนาดให้เลือก

4.  สามารถส่งมอบผลิตภัณฑ์ได้ทันเวลา
    เนื่องจากบริษัทดำเนินการเองในด้านการขนส่งผลิตภัณฑ์จากโรงงานมายังท่าเรือ

5.  ตัวแทนจำหน่ายมีความสัมพันธ์อันดีกับบริษัท เนื่องจากติดต่อธุรกิจกันมาเป็นระยะเวลานาน
    และการขายตรงของบริษัทไม่ซ้ำซ้อนกับตัวแทนจำหน่าย

  นอกจากนี้บริษัทยังคงเป็นผู้นำและผู้ผลิตรายใหญ่ ในตลาดผลิตภัณฑ์มะเขือเทศ มีมูลค่าการส่งออก

ประมาณร้อยละ 50 ของมูลค่าการส่งออกของประเทศ
อย่างไรก็ตามผลิตภัณฑ์ทางการเกษตรมีปัจจัยที่ไม่สามารถควบคุมได้อยู่หลายปัจจัย เช่น
วัตถุดิบซึ่งเน่าเสียง่าย
และสภาพภูมิอากาศในพื้นที่ที่มีการเพาะปลูกทั้งของบริษัทและผู้ผลิตรายอื่นในตลาดโลก
โดยสภาพภูมิอากาศมีผลกระทบโดยตรงต่อปริมาณผลผลิตในตลาดโลก
และมีผลต่อระดับราคาสินค้าซึ่งเคลื่อนไหวตามปริมาณอุปสงค์และอุปทาน

กลุ่มลูกค้าเป้าหมายของบริษัท ได้แก่ ตลาดในภาคพื้นเอเชียแปซิฟิก เช่น ออสเตรเลีย นิวซีแลนด์
ญี่ปุ่น โดยในตลาดดังกล่าว บริษัทมีความได้เปรียบคู่แข่งจากสหรัฐอเมริกา หรืออิตาลี
เนื่องจากความแตกต่างด้านระยะทางซึ่งมีผลต่อค่าขนส่งและราคาสินค้า
นอกจากนี้บริษัทยังมีความสัมพันธ์อันดีกับลูกค้า มีการติดต่อการค้ากันมาเป็นระยะเวลายาวนาน

บริษัทกำหนดนโยบายราคาโดยอิงกับราคาตลาดในแต่ละตลาดที่บริษัทส่งผลิตภัณฑ์เข้าไปจำหน่ายเพื่อให้เป็นราคาที่สามารถแข่งขันกับคู่แข่งขันได้
(Competitive Price) และเพื่อรักษาลูกค้าเดิม บริษัทกำหนดราคาเป็นมูลค่าเอฟ.โอ.บี.
เป็นส่วนใหญ่

ธุรกิจค้าและแปรสภาพเศษเหล็ก

บริษัทมีจุดเด่นทางด้านการตลาดทั้งในตัวผลิตภัณฑ์และบริการที่สนองตอบได้ตรงตามความต้องการ

ของลูกค้า ดังนี้

1.  คุณภาพของผลิตภัณฑ์
    บริษัทแปรสภาพเศษเหล็กให้ได้คุณภาพและขนาดตามความต้องการของลูกค้า
    และให้มีคุณภาพเหมาะสมเทียบเท่ากับเศษเหล็กในต่างประเทศตามข้อกำหนด ISRI
    (Institute of Scrap Recycling Industries)
    โดยเศษเหล็กคุณภาพสูงจะช่วยเพิ่มประสิทธิภาพและประสิทธิผล
    รวมถึงลดต้นทุนการหลอมเหล็กของลูกค้า
    ซึ่งบริษัทมีนโยบายให้ความสำคัญต่อประโยชน์สูงสุดในการใช้เศษเหล็กของลูกค้า

2.  ความสามารถในการจัดหาเศษเหล็กโดยพัฒนาเครือข่ายการจัดหารวบรวมเศษเหล็กเพื่อให้ได้ปริมาณตามที่ลูกค้าต้องการ
    ทั้งการจัดซื้อโดยตรงจากโรงงานอุตสาหกรรม, จากแหล่งรวบรวมเศษเหล็ก หรือซื้อผ่าน
    Suppliers

3.  บริษัทมีโรงงานตั้งอยู่ในพื้นที่เหมาะสมในเขตอุตสาหกรรมชายฝั่งทะเลตะวันออกในบริเวณเดียวกับกลุ่มโรงงานผู้ผลิตเหล็กหลายแห่ง
    ทำให้สะดวกในการขนส่ง
    และลูกค้ายังสามารถตรวจเช็คคุณภาพสินค้าและเลือกประเภทของวัตถุดิบเศษเหล็กที่ต้องการได้ตลอดเวลา
    รวมทั้งลูกค้ายังไม่ต้องเก็บวัตถุดิบคงคลังไว้มาก

4.  โรงงานแปรสภาพเศษเหล็กของบริษัทเป็นโรงงานแปรสภาพเศษเหล็กแห่งแรกในประเทศไทย
    มีทีมผู้บริหารและทีมงานที่มีความเชี่ยวชาญ มีประสบการณ์ และชื่อเสียงในธุรกิจเหล็ก

  กลุ่มลูกค้าเป้าหมายของบริษัท ได้แก่ โรงงานผู้ผลิตเหล็กในประเทศ
  โดยบริษัทมีนโยบายกำหนดราคา

โดยใช้ต้นทุนบวกกำไรขั้นต้น และอิงกับราคาเฉลี่ยในตลาด

การจำหน่าย และช่องทางการจำหน่าย

  ธุรกิจเกษตร

1.  บริษัทขายผ่านให้แก่นายหน้า (Brokers) ทั้งในประเทศและต่างประเทศ
    ซึ่งนายหน้าเหล่านี้จะเป็นผู้หาลูกค้าแล้วจึงมาติดต่อรับซื้อสินค้าทางบริษัทเพื่อนำไปจำหน่ายลูกค้าในต่างประเทศ
    เช่น ออสเตรเลีย แคนาดา ญี่ปุ่น นิวซีแลนด์
    โดยมีค่านายหน้าเป็นผลตอบแทนตามเงื่อนไขที่ตกลงกันไว้

2.  ขายกับลูกค้าโดยตรงทั้งลูกค้าในประเทศและต่างประเทศ
    ซึ่งทางบริษัทเป็นผู้หากลุ่มเป้าหมายเองจากที่ต่างๆ เช่น กรมพาณิชย์ กรมส่งเสริมการส่งออก
    งานแสดงสินค้า งานนิทรรศการต่างๆ และลูกค้าจะนำไปจำหน่ายให้กับผู้บริโภคคนสุดท้ายต่อไป
    โดยบริษัทมีทั้งลูกค้าที่ติดต่อกันมานาน และได้หาลูกค้าใหม่อยู่ตลอดเวลาเช่นกัน

  สัดส่วนการจำหน่ายแต่ละวิธี มีดังนี้

  ร้อยละ

  ขายภายในประเทศ 30.00

  ขายต่างประเทศ 70.00

  ธุรกิจค้าและแปรสภาพเศษเหล็ก บริษัทขายตรงแก่ลูกค้ากลุ่มเป้าหมาย
  โดยกำหนดราคาตามราคาตลาด

ลักษณะของลูกค้า

  ธุรกิจเกษตร บริษัทมีการจัดจำหน่ายผ่านนายหน้าในประเทศและต่างประเทศหลายแห่ง ซึ่งมีความ

สัมพันธ์ที่ดีและติดต่อกันมาเป็นระยะเวลานาน สำหรับผลิตภัณฑ์มะเขือเทศปอกเปลือกบรรจุกระป๋อง
และข้าวโพดหวานบรรจุกระป๋อง บริษัทส่งออกจำหน่ายยังต่างประเทศทั้งหมด
โดยเรียงลำดับการส่งออกตามมูลค่าการจำหน่ายได้ดังนี้

+-------------------------+--------+-------------------------+--------+
| ผลิตภัณฑ์มะเ               |        | ผลิต                     |        |
| ขือเทศปอกเปลือกบรรจุกระป๋อง |        | ภัณฑ์ข้าวโพดหวานบรรจุกระป๋อง |        |
+-------------------------+--------+-------------------------+--------+
| 1.  ออสเตรเลีย           | ร้อยละ  | 1.  จีน                  | ร้อยละ  |
|                         |        |                         |        |
| 2.  นิวซีแลนด์             | 42.0   | 2.  เกาหลี               | 59.0   |
|                         |        |                         |        |
| 3.  ญี่ปุ่น                 | 30.0   | 3.  อื่นๆ                 | 32.0   |
|                         |        |                         |        |
| 4.  ฟิจิ                  | 17.0   |                         | 8.0    |
|                         |        |                         |        |
| 5.  อื่นๆ                 | 9.0    |                         |        |
|                         |        |                         |        |
|                         | 2.0    |                         |        |
+-------------------------+--------+-------------------------+--------+

สำหรับผลิตภัณฑ์มะเขือเทศเข้มข้น บริษัทจำหน่ายในประเทศร้อยละ 75
โดยลูกค้าส่วนใหญ่เป็นผู้ผลิตซอสมะเขือเทศ และอาหารกระป๋อง
ซึ่งมีความต้องการผลิตภัณฑ์มะเขือเทศอยู่มาก และบริษัทเป็นผู้ผลิตรายใหญ่ในตลาด

ธุรกิจค้าและแปรสภาพเศษเหล็ก กลุ่มลูกค้าเป้าหมายของบริษัท คือ
โรงงานผลิตเหล็กประเภทเตาหลอมโดยเฉพาะในเขตอุตสาหกรรมชายฝั่งทะเลตะวันออก
ซึ่งลูกค้ารายใหญ่มีความสัมพันธ์อันดีกับบริษัท

สภาพการแข่งขันภายในอุตสาหกรรม และแนวโน้มภาวะอุตสาหกรรม

  ธุรกิจเกษตร

  อุตสาหกรรมผลิตผลิตภัณฑ์มะเขือเทศบรรจุกระป๋อง และมะเขือเทศเข้มข้น ถือเป็นอุตสาหกรรม

ที่สร้างมูลค่าเพิ่มให้แก่ผลิตผลทางการเกษตร โดยบริษัทเป็นผู้ผลิตมะเขือเทศรายใหญ่ในประเทศ
บริษัทมีพื้นที่ประมาณ 5,000 ไร่ สำหรับการเพาะปลูกมะเขือเทศสดเพื่อเป็นวัตถุดิบในการผลิต

ในส่วนของบริษัท ผลิตภัณฑ์มะเขือเทศบรรจุกระป๋อง เป็นการผลิตเพื่อการส่งออกเป็นหลัก
ตลาดส่งออกที่สำคัญคือ ออสเตรเลีย นิวซีแลนด์ ญี่ปุ่น และแคนาดา
ซึ่งผลิตภัณฑ์ของบริษัทมีคุณภาพและราคาเป็นที่ยอมรับในตลาด
ส่วนผลิตภัณฑ์มะเขือเทศเข้มข้นส่วนใหญ่เป็นการจำหน่ายภายในประเทศ เช่น
จำหน่ายให้แก่ผู้ผลิตซอสมะเขือเทศ เป็นต้น
ซึ่งตลาดทั้งภายในและภายนอกประเทศยังมีความต้องการอยู่มาก มีแนวโน้มที่จะขยายตัวได้อีก

ส่วนปัจจัยที่มีผลกระทบต่ออุตสาหกรรม ได้แก่ ปริมาณของวัตถุดิบในการผลิตคือมะเขือเทศสด
โดยส่วนหนึ่งขึ้นอยู่กับสภาพภูมิอากาศ ซึ่งปริมาณของวัตถุดิบมีผลต่อปริมาณการผลิตผลิตภัณฑ์
หรืออุปทานของผลิตภัณฑ์ซึ่งส่งผลต่อราคาในที่สุด

สำหรับคู่แข่งขันของบริษัทอาจแบ่งได้เป็น คู่แข่งขันที่เป็นผู้ผลิตภายในประเทศ ซึ่งมีอยู่น้อยราย
และส่วนใหญ่ผลิตเพื่อส่งออก บริษัทยังคงเป็นผู้ผลิตรายใหญ่ในประเทศ
การแข่งขันไม่รุนแรงเพราะมีตลาดส่งออกขนาดใหญ่รองรับ
ส่วนคู่แข่งขันต่างประเทศของบริษัทส่วนใหญ่ไม่มีฐานการผลิตอยู่ในภูมิภาคเอเชียตะวันออกเฉียงใต้
บริษัทจึงได้เปรียบด้านค่าขนส่งในตลาดแถบเอเซียแปซิฟิคนี้

ธุรกิจเศษเหล็ก

สถานการณ์ของธุรกิจแปรสภาพเศษเหล็กของบริษัท ขึ้นอยู่กับปัจจัยหลัก คือ
แนวโน้มของอุตสาหกรรมเหล็ก จากที่ผ่านมา อุตสาหกรรมรถยนต์ อุตสาหกรรมเครื่องไฟฟ้า
และเครื่องทำความเย็นมีการขยายตัว ทำให้ความต้องการเหล็กคุณภาพมีมากขึ้น
แต่เป็นที่น่าเสียดายที่เหล็กดังกล่าวถูกนำเข้าเป็นส่วนใหญ่
อุตสาหกรรมเหล็กจึงต้องการมาตรการที่จะส่งเสริมหรือปกป้องให้มีการเหล็กในประเทศมากขึ้น
และจะต้องผลิตเหล็กที่มีคุณภาพขึ้นมาทดแทนเหล็กนำเข้า

หากลูกค้าผู้ผลิตเหล็กของบริษัทฟื้นตัวและมีความต้องการในเศษเหล็กเพิ่มขึ้น
ก็จะส่งผลดีต่อธุรกิจเศษเหล็กของบริษัท

  3.3 การจัดหาผลิตภัณฑ์หรือบริการ

ธุรกิจเกษตร มีที่ตั้งโรงงานอยู่ที่เลขที่ 122 หมู่ 3 ถนนศรีสงคราม-อากาศอำนวย ตำบลท่าบ่อ
อำเภอศรีสงคราม จังหวัดนครพนม 48150

ธุรกิจเศษเหล็ก มีที่ตั้งโรงงานอยู่ที่นิคมอุตสาหกรรมชลบุรี (บ่อวิน) เลขที่ 399 หมู่ 3
ถนนปากร่วม-อ่าวอุดม ตำบลบ่อวิน อำเภอศรีราชา จังหวัดชลบุรี 20230

(3.3.1) กำลังการผลิต และปริมาณการผลิต

+----------------------------------+-----------+-----------+-----------+
| ธุรกิจเกษตร                        | ปี 2543/44 | ปี 2542/43 | ปี 2541/42 |
+----------------------------------+-----------+-----------+-----------+
| กำลังการผลิตเต็มที่                   | 6,000     | 6,000     | 6,000     |
|                                  |           |           |           |
| -   มะเขือเทศเข้มข้น (ตัน)           | 680,000   | 680,000   | 680,000   |
|                                  |           |           |           |
| -   มะเขือเทศบรรจุกระป๋อง           | 540,000   | 540,000   | 540,000   |
|     (หีบมาตรฐาน)                  |           |           |           |
|                                  |           |           |           |
| -   ข้าวโพดหวานบรรจุกระป๋อง         |           |           |           |
|     (หีบมาตรฐาน)                  |           |           |           |
+----------------------------------+-----------+-----------+-----------+
| ปริมาณการผลิตจริง                   | 2,221     | 3,380     | 6,177     |
|                                  |           |           |           |
| -   มะเขือเทศเข้มข้น (ตัน)           | 118,943   | 528,343   | 618,914   |
|                                  |           |           |           |
| -   มะเขือเทศบรรจุกระป๋อง           | 164,977   | 103,444   | 139,177   |
|     (หีบมาตรฐาน)                  |           |           |           |
|                                  |           |           |           |
| -   ข้าวโพดหวานบรรจุกระป๋อง         |           |           |           |
|     (หีบมาตรฐาน)                  |           |           |           |
+----------------------------------+-----------+-----------+-----------+
| อัตราการใช้กำลังการผลิต (%)          | 37.02     | 56.50     | 102.95    |
|                                  |           |           |           |
| -   มะเขือเทศเข้มข้น                | 17.49     | 77.70     | 91.02     |
|                                  |           |           |           |
| -   มะเขือเทศบรรจุกระป๋อง           | 30.55     | 19.16     | 92.58     |
|                                  |           |           |           |
| -   ข้าวโพดหวานบรรจุกระป๋อง         |           |           |           |
+----------------------------------+-----------+-----------+-----------+

(หน่วย : ตัน)

+------------------------------+------------+------------+------------+
| ธุรกิจค้าและแปรสภาพเศษเหล็ก      | ปี 2543/44  | ปี 2542/43  | ปี 2541/42  |
+------------------------------+------------+------------+------------+
| กำลังการผลิตเต็มที่ (จำนวน : 3    | 299,520    | 299,520    | 299,520    |
| กะ)                          |            |            |            |
+------------------------------+------------+------------+------------+
| ปริมาณการผลิตจริง (จำนวน : 2    | -          | 13,737     | 28,663     |
| กะ)                          |            |            |            |
+------------------------------+------------+------------+------------+
| กำลังการผลิต (%)               | -          | 4.59       | 9.57       |
|                              |            |            |            |
| อัตราการเพิ่มของปริมาณการผลิต (%) | -          | (52.07)    | 105.63     |
+------------------------------+------------+------------+------------+

หมายเหตุ: - จำนวนชั่วโมงในหนึ่งกะ เท่ากับ 8 ชั่วโมง

(3.3.2) วัตถุดิบ และผู้จำหน่ายวัตถุดิบ

  ธุรกิจเกษตร แหล่งวัตถุดิบมะเขือเทศสดและข้าวโพดหวานเพื่อการแปรรูปมาจาก 2 ส่วนงานผลิต
  คือ

  - ส่วนงานเพาะปลูกในพื้นที่ไร่ของบริษัทในพื้นที่ประมาณ 5,000 ไร่ ซึ่งรับผิดชอบการผลิตวัตถุดิบ

ส่วนใหญ่ ของกำลังการผลิตของบริษัท

  - ส่วนงานส่งเสริมและรับซื้อวัตถุดิบ
  เป็นโครงการส่งเสริมการผลิตพืชแบบครบวงจรโดยบริษัทจัดหา

ปัจจัยในการผลิตพืชเพื่อให้เกษตรกรได้เพาะปลูกในที่ดินของตนเองและบริษัทรับซื้อผลผลิตที่ได้ในราคาประกันโดยมีสัญญาซื้อขายและการจัดตั้งกลุ่มการผลิต
รวมทั้งการติดตามให้คำแนะนำของพนักงานส่งเสริม เพื่อควบคุมปริมาณ และคุณภาพผลผลิต

  อย่างไรก็ตาม สภาพภูมิอากาศในแต่ละปีจะมีผลต่อปริมาณมะเขือเทศสดที่ได้
  บริษัทจึงมีการพัฒนาระบบ

การเพาะปลูกพืชตามสภาพพื้นที่และภูมิอากาศ
มีระบบชลประทานและการจัดรูปแปลงปลูกตามหลักวิชาการ

บริษัทจัดซื้อวัตถุดิบจากภายในประเทศเป็นส่วนใหญ่สำหรับวัตถุดิบสำคัญที่ใช้ในการผลิต ได้แก่

1.  เมล็ดพันธุ์มะเขือเทศและข้าวโพดหวาน บริษัทไม่ประสบปัญหาการขาดแคลนเมล็ดพันธุ์
    โดยบริษัทสั่งซื้อจากผู้จำหน่ายในประเทศทั้งสิ้น

2.  ปุ๋ยและสารเคมีในการเพาะปลูก เช่น สารเคมีกำจัดและคุมวัชพืช
    สารเคมีป้องกันและกำจัดแมลง สารเคมีป้องกันและกำจัดโรคพืช สารเคมีเพิ่มประสิทธิภาพ
    เป็นต้น
    โดยบริษัทจัดซื้อจากผู้จำหน่ายภายในประเทศซึ่งมีจำนวนผู้จำหน่ายมากรายในราคาซึ่งเป็นไปตามภาวะตลาด
    บริษัทไม่ประสบปัญหาการขาดแคลนปุ๋ยและสารเคมี

3.  กระป๋อง โดยส่วนใหญ่บริษัทจัดซื้อจากผู้ผลิตจำนวน 3-4 ราย คือ บริษัท สวอน อินดัสทรี้ส์
    (ประเทศไทย) จำกัด, บริษัท พูนทรัพย์โลหะการพิมพ์ จำกัด, บริษัท เมทเทิลคอน จำกัด,
    บริษัท คาร์โนลด์ เมทัลบ๊อกซ์ จำกัด เนื่องจากเชื่อถือได้ในด้านคุณภาพและปริมาณ
    โดยบริษัทเลือกซื้อจากรายที่ผลิตกระป๋องคุณภาพดี และเสนอราคาที่เหมาะสม

ธุรกิจค้าและแปรสภาพเศษเหล็ก
วัตถุดิบเศษเหล็กที่บริษัทจัดซื้อเพื่อนำมาทำการแปรสภาพโดยส่วนใหญ่บริษัทจัดซื้อจากแหล่งวัตถุดิบภายในประเทศ
บริษัทจะนำเข้าเศษเหล็กจากต่างประเทศเฉพาะเมื่อปริมาณภายในประเทศขาดแคลนเท่านั้น
และบริษัทพิจารณาจัดซื้อจากรายที่มีคุณภาพและราคาที่เหมาะสม

-   เศษเหล็กในประเทศ บริษัทสั่งซื้อจากแหล่งวัตถุดิบประเภทเศษเหล็กจากอุตสาหกรรมโดยตรง
    ซึ่งจะเป็นเศษเหล็กคุณภาพดี และจากผู้ค้าภายในประเทศซึ่งมีด้วยกันหลายราย
    โดยปัจจุบันปริมาณเศษเหล็กภายในประเทศมีเพียงพอต่อความต้องการ
    ไม่ก่อให้เกิดภาวะขาดแคลน

-   เศษเหล็กนำเข้า ซึ่งมีผู้เสนอขายจำนวนมากในตลาดโลก

(3.3.3) ขั้นตอน และเทคโนโลยีการผลิต

  ธุรกิจเกษตร บริษัทแยกการผลิตออกเป็น 2 ส่วนตามลักษณะการดำเนินงาน คือ ฝ่ายไร่
  และฝ่ายโรงงาน

ขั้นตอนการดำเนินงานฝ่ายไร่

  -------------------------- ----------------------------------------------------------- ------ ------ ------ ------ ------ ------ ------- ------
  การดำเนินงาน                ก.ย.                                                        ต.ค.   พ.ย.   ธ.ค.   ม.ค.   ก.พ.   มี.ค.   เม.ย.   พ.ค.

  1. งานเตรียมแปลงปลูก         < ------------------------------------------------- > <                                                       
                             ----------------------------- >                                                                               

  2. งานเพาะกล้ามะเขือเทศ      < ---------------------- >                                                                                    

  3. งานย้ายปลูกมะเขือเทศ       < --------------------- >                                                                                     

  4. งานเก็บผลผลิตมะเขือเทศ     < ---------------------->                                                                                     

  5. งานย้ายปลูกข้าวโพดหวาน     < -------------------------- > < -------------------- >                                                       

  6. งานบำรุงรักษาแปลงเพาะปลูก  < ---------------------------------------------------------                                                   
                             >                                                                                                             

  7. งานเก็บผลผลิตข้าวโพดหวาน   < ------------------- > < ------------- >                                                                     
  -------------------------- ----------------------------------------------------------- ------ ------ ------ ------ ------ ------ ------- ------

บริษัทมีการจัดระบบแปลงเพาะปลูกที่ทันสมัย มีระบบชลประทานการจัดรูปแปลงตามหลักวิชาการ
การใช้เทคโนโลยีสมัยใหม่ เช่น ระบบน้ำหยด (Dripping), การเตรียมดิน, ใส่ปุ๋ยบำรุงรักษา,
ฉีดพ่นสารเคมีป้องกันกำจัดศัตรูพืช ด้วยเครื่องจักรกลที่ทันสมัย
และมีการพัฒนาระบบการเพาะปลูกพืชตามสภาพพื้นที่และภูมิอากาศของทวีปเอเชีย
ซึ่งมีทั้งฝนและความหนาวเย็นเหมาะสมกับการเจริญเติบโตของมะเขือเทศและข้าวโพดหวาน

ส่วนฝ่ายโรงงานจะนำผลผลิตจากฝ่ายไร่ป้อนสู่กระบวนการผลิตในโรงงานได้ตั้งแต่เดือนธันวาคม-เดือนเมษายน
โดยใช้เทคโนโลยีในการผลิตและเครื่องจักรที่ใช้กันอยู่ทั่วไปในอุตสาหกรรมซึ่งให้ผลิตภัณฑ์ที่ได้คุณภาพตามมาตรฐานที่เป็นที่ยอมรับในตลาดโลก
บริษัทมีกำลังการผลิตของเครื่องจักร
และบุคลากรเพียงพอในการผลิตเพื่อตอบสนองความต้องการของตลาด

ธุรกิจแปรสภาพเศษเหล็ก
โรงงานแปรสภาพเศษเหล็กของบริษัทเป็นโรงานแปรสภาพเศษเหล็กแห่งแรกในประเทศไทย
เครื่องจักรที่ใช้ในการแปรสภาพเศษเหล็กทั้งเครื่อง Shredder และ Hydraulic Shear
บริษัทจัดซื้อจากประเทศเยอรมัน
ซึ่งเป็นเครื่องจักรที่ทันสมัยที่สุดในขณะนี้ที่สามารถแปรสภาพเศษเหล็กให้มีคุณสมบัติ และคุณภาพ
เหมาะสมเทียบเท่าเศษเหล็กต่างประเทศ สามารถสนองตอบลูกค้าได้ตามคุณภาพและขนาด
รวมทั้งจัดหาได้ตามปริมาณที่ลูกค้าต้องการ

การพัฒนาเทคโนโลยีทั้งในธุรกิจเกษตร และแปรสภาพเศษเหล็ก จะต้องใช้เวลา ความเชี่ยวชาญ
และเงินทุนในการดำเนินการสูง
จึงเป็นการยากที่จะถูกทดแทนด้วยเทคโนโลยีใหม่ในระยะเวลาอันสั้นนี้

ขั้นตอนการผลิตมะเขือเทศบรรจุกระป๋อง

วัตถุดิบมะเขือเทศสด ล้างน้ำ คัดลูกเขียว เหลือง หรือลูกที่มีจุดดำออก, คัดขนาด

คัดเกรดของมะเขือเทศปอกเปลือก ปอกเปลือก

บรรจุกระป๋องแยกตามขนาด เติมน้ำมะเขือเทศ, ปิดฝา ฆ่าเชื้อและทำให้กระป๋องแห้ง

  คลังสินค้า เก็บเรียง, เก็บเพื่อรอผลอย่างน้อย 14 วัน

 ขั้นตอนการผลิตข้าวโพดหวานบรรจุกระป๋อง

วัตถุดิบ ลวกน้ำร้อน, ผ่านน้ำเย็น

ป้อนเข้าเครื่องปอกเปลือก, ตรวจสอบการปอกเปลือก

บรรจุตรวจสอบคุณภาพ ตรวจสอบ ตัดแต่ง, ล้างน้ำ, ตัดเมล็ด, แยกไหมและแกน

เมล็ดและน้ำหนักบรรจุ เมล็ดและตำหนิ ล้างน้ำ (ระบบน้ำไหลเวียน)

เติมน้ำเกลือ , ตรวจสอบ ตรวจสอบค่าความดันไอน้ำ ฆ่าเชื้อ, ตรวจสอบอุณหภูมิฆ่าเชื้อ

อุณหภูมิก่อนฆ่าเชื้อ, ปิดฝา ตรวจสอบน้ำหนักสุทธิ

ทำให้เย็น,

ตรวจสอบผลิตภัณฑ์สำเร็จรูป, ทำให้แห้ง, ตรวจสอบอุณหภูมิเย็น

 คลังสินค้า เก็บเรียง

ขั้นตอนการแปรสภาพเศษเหล็ก

เศษเหล็กในประเทศ เศษเหล็กนำเข้า

ขนส่งไปยังโรงงานแปรสภาพเศษเหล็ก

กระบวนการคัดแยกและทำความสะอาด 7 ขั้นตอน

กระบวนการ กระบวนการ กระบวนการ โลหะที่มิใช่เหล็ก โลหะพิเศษ

Shearing Gas-cutting Shredded เช่น ทองแดง อลูมิเนียม

เครื่อง เครื่อง

เครื่อง Shear Mannual Heavy-duty

Gas-cutting Shredder

คัดแยก คัดแยก คัดแยก

Standard bonus grade heavy Shredded

Melting ferrous material Material

  (3.3.4) ผลกระทบต่อสิ่งแวดล้อม

  ธุรกิจเกษตร
  บริษัทมีการควบคุมดูแลกระบวนการผลิตอย่างเข้มงวดเพื่อมิให้เกิดผลกระทบต่อสิ่งแวด

ล้อม และมิให้เกิดความเดือดร้อนหรือเป็นอันตรายต่อสุขภาพของผู้ที่เกี่ยวข้องและผู้อยู่ใกล้เคียง
ซึ่งที่ผ่านมาบริษัทไม่มีประวัติการกระทำความผิดเกี่ยวกับสิ่งแวดล้อม
และบริษัทถือปฏิบัติตามกฎหมายที่ควบคุมอยู่โดยเคร่งครัด

ธุรกิจแปรสภาพเศษเหล็ก มีผลกระทบต่อสิ่งแวดล้อมจากกระบวนการผลิต
ซึ่งเกิดจากฝุ่นละอองในกระบวนการผลิตเศษเหล็กตัดย่อย
ซึ่งบริษัทดำเนินการลดผลกระทบโดยตัวเครื่องจักรที่ทำการผลิตเองจะมีส่วนดูดกรองฝุ่นที่เกิดจากการผลิต
(บริเวณจุดตัดย่อยเศษเหล็ก)
ก่อนฉีดดักด้วยละอองน้ำทำให้เปลี่ยนสภาพจากฝุ่นแห้งเป็นฝุ่นเปียกเคลื่อนตัวไปตามสายพานซึ่งมีน้ำฉีดพรมตลอดทางไปสู่พื้นที่ที่กำหนดเพื่อขนย้ายออกไปปรับถมพื้นที่ได้ต่อไป

กรณีเศษวัสดุ หรือขยะมูลฝอย บริษัทตกลงว่าจ้างบริษัท เหมราชพัฒนาที่ดิน จำกัด (มหาชน)
เป็นผู้ดำเนินการเก็บและขนย้ายขยะในนิคมอุตสาหกรรมชลบุรี (บ่อวิน)
ไปดำเนินการย่อยสลายตามกรรมวิธี ตามพระราชบัญญัติโรงงาน พ.ศ. 2535 เรื่อง
การกำจัดสิ่งปฏิกูลหรือวัสดุที่ไม่ใช้แล้ว

  ผลกระทบต่อสิ่งแวดล้อมจากการดำเนินงานของบริษัท
  อยู่ภายใต้การควบคุมของการนิคมอุตสาหกรรม

ชลบุรี (บ่อวิน) สังกัดการนิคมอุตสาหกรรมแห่งประเทศไทย และพระราชบัญญัติโรงงาน พ.ศ.2535
กระทรวง อุตสาหกรรม ซึ่งบริษัทถือปฏิบัติตามกฎหมายทุกขั้นตอนโดยเคร่งครัด
และบริษัทไม่มีประวัติการกระทำความผิดเกี่ยวกับสิ่งแวดล้อม